Κομητεία Πάτναμ (Νέα Υόρκη)

Η Κομητεία Πάτναμ () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, είχε πληθυσμό 97,668 άτομα. Η διοικητική πρωτεύουσα (έδρα) είναι το Κάρμελ. 

Η κομητεία δημιουργήθηκε το 1830 και πήρε το όνομά της προς τιμήν του στρατηγού Ισραέλ Πάτναμ που πήρε μέρος στη Μάχη του Μπάνκερ Χιλ κατά την διάρκεια της Αμερικανικής Επανάστασης (1775 - 1783).    

Σύμφωνα με το Γραφείο Απογραφής των ΗΠΑ  η κομητεία έχει συνολική έκταση 246 τετραγωνικά μίλια (640 τ. χλμ ), εκ των οποίων 230 τετραγωνικά μίλια (600 τ.χλμ) είναι στεριά και 16 τετραγωνικά μίλια (41 τ. χλμ) καλύπτονται από ύδατα (λίμνες, ποτάμια).  Η κομητεία βρίσκεται στην κάτω κοιλάδα Χάντσον στο νοτιοανατολικό τμήμα της Νέας Υόρκης, μεταξύ του ποταμού Χάντσον στα δυτικά της και των συνόρων Νέας Υόρκης - Κονέκτικατ στα ανατολικά της.

 Παραπομπές 

Κατηγορία:Κομητείες της Νέας Υόρκης